Katrín Jakobsdóttir , forsætisráðherra , hefur skipað nefnd um vandaða starfshætti í vísindum á grunni laga nr. 70 / 2019 . Meginhlutverk nefndarinnar er að upplýsa stjórnvöld , almenning og vísindasamfélagið um vandaða starfshætti í vísindum og um vísindasiðfræði og hafa eftirlit með því að siðferðileg viðmið séu í heiðri höfð í starfi vísindamanna . Fjórir af sjö nefndarmönnum eru skipaðir samkvæmt tilnefningu Samstarfsnefndar háskólastigsins . Auglýst var í fjölmiðlum eftir tilnefningum í þrjú sæti og var skipað úr hópi þeirra nafna sem bárust . Við skipun nefndarinnar var 5. gr. laganna höfð til hliðsjónar en þar segir að þess skuli gætt að í nefndinni sé fyrir hendi þekking á vísindasiðfræði , lögfræði og ólíkum rannsóknarsviðum , þ.m.t. rannsóknum í atvinnulífinu . Nefndina skipa : Aðalmenn : Sigurður Kristinsson , prófessor í heimspeki og siðfræði við Háskólann á Akureyri , formaður , Björg Thorarensen , prófessor við Lagadeild Háskóla Íslands , Eyja Margrét Brynjarsdóttir , prófessor í heimspeki og hagnýtri siðfræði við Háskóla Íslands , Guðbjörg Linda Rafnsdóttir , aðstoðarrektor vísinda og prófessor í félagsfræði við Háskóla Íslands , Haukur Logi Karlsson , nýdoktor í lögfræði við Háskólann í Reykjavík , Hilma Hólm , yfirmaður hjarta - og æðarannsókna hjá Íslenskri Erfðagreiningu og Runólfur Pálsson , prófessor í læknisfræði við Háskóla Íslands . Ása L. Aradóttir , prófessor í vistheimtarfræðum við Landbúnaðarháskóla Íslands , Hafsteinn Þór Hauksson , dósent við Lagadeild Háskóla Íslands , Ingileif Jónsdóttir , prófessor í ónæmisfræði við Háskóla Íslands og deildarstjóri hjá Íslenskri erfðagreiningu , Ólöf Gerður Sigfúsdóttir , doktorsnemi í safnafræðum við Háskóla Íslands , Róbert H. Haraldsson , sviðsstjóri kennslusviðs og prófessor við Hugvísindasvið hjá Háskóla Íslands , Skúli Skúlason , prófessor í vistfræði við Háskólann á Hólum og Þórdís Ingadóttir , dósent við Lagadeild Háskólans í Reykjavík .